כללי המועצה לייצור ולשיווק של אגוזי אדמה (פיקוח על הסחר באגוזי אדמה)

{{ח:התחלה}}
{{ח:כותרת|כללי המועצה לייצור ולשיווק של אגוזי אדמה (פיקוח על הסחר באגוזי אדמה), תשכ״ב–1962}}
{{ח:קטע3||כללים בדבר פיקוח על הסחר באגוזי אדמה}}

{{ח:פתיח-התחלה}}
{{ח:תיבה|ק״ת תשכ״ב, 1536|כללי המועצה לייצור ולשיווק של אגוזי אדמה (פיקוח על הסחר באגוזי אדמה)|https://olaw.org.il/takanot/takanot-1283.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק המועצה לייצור ולשיווק של אגוזי אדמה#סעיף 19|סעיף 19}} {{ח:חיצוני|חוק המועצה לייצור ולשיווק של אגוזי אדמה|לחוק המועצה לייצור ולשיווק של אגוזי אדמה, תשי״ט–1959}}, קובעת המועצה לייצור ולשיווק של אגוזי אדמה כללים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה:
{{ח:ת|סוג=הגדרה}} ”אגוזי אדמה“ – למעט אגוזי אדמה מקולפים.

{{ח:סעיף|2|אישור מחסנים של קבלנים מורשים}}
{{ח:ת}} לא יחזיק קבלן מורשה אגוזי אדמה ולא ימיינם אלא במחסן שאושר מראש בכתב על ידי המועצה; תקפו של האישור יהיה לתקופה שתיקבע בו ושלא תעלה על שנה, והוא ניתן לחידוש; האישור יימצא בכל עת במחסן שאליו הוא מתייחס ויהיה מוצג במקום בולט לעין.

{{ח:סעיף|3|ערר}}
{{ח:ת}} על סירוב המועצה לאשר מחסן לפי {{ח:פנימי|סעיף 2|סעיף 2}} רשאי הקבלן המורשה לערור בפני ועדת ערר של שלושה שתתמנה על ידי שר החקלאות.

{{ח:סעיף|4|מיון ואריזה של אגוזי אדמה על ידי קבלנים מורשים}}
{{ח:ת}} קבלן מורשה ימיין לפי הוראות המועצה את כל אגוזי אדמה שרוכזו על ידיו ויארזם בשקים שיש עליהם סימון המועצה שנעשה לפי הוראותיה (להלן – שקים מסומנים) אם הם מיועדים ליצוא, ובשקים שייסגרו בסגר המועצה ובהתאם להוראותיה (להלן – שקים סגורים) אם הם אינם מיועדים ליצוא.

{{ח:סעיף|5|הובלת אגוזי אדמה על ידי קבלנים מורשים}}
{{ח:ת}} לא יוביל קבלן מורשה ולא ירשה להוביל אגוזי אדמה ולא יוציאם מרשותו אלא אם הם ארוזים בשקים מסומנים או בשקים סגורים.

{{ח:סעיף|6|רכישת אגוזי אדמה}}
{{ח:ת}} לא ירכוש אדם אגוזי אדמה ממגדל וכן לא יקבל ממנו את החזקה או השליטה עליהם אלא אם הוא קבלן מורשה שאליו המגדל קשור לענין שיווק אותם אגוזי אדמה.

{{ח:סעיף|7|חובת ניהול ספר מלאי}}
{{ח:ת}} אלה חייבים לנהל ספר מלאי:
{{ח:תת|(1)}} קבלנים מורשים;
{{ח:תת|(2)}} סיטונאים של אגוזי אדמה לרבות מי שעוסק במסחר באגוזי אדמה גם בסיטונות וגם בקמעונות;
{{ח:תת|(3)}} מחזיקי מחסנים לאריזת אגוזי אדמה;
{{ח:תת|(4)}} בעלי מפעלים לאריזת אגוזי אדמה;
{{ח:תת|(5)}} בעלי מפעלים לקילוף אגוזי אדמה;
{{ח:תת|(6)}} בעלי מפעלים לעיבוד אגוזי אדמה, לרבות קליה.

{{ח:סעיף|8|פרטי ספר המלאי}}
{{ח:ת}} ספר המלאי כאמור {{ח:פנימי|סעיף 7|בסעיף 7}} יכלול רישומים לגבי כל כניסה ויציאה של אגוזי אדמה, בין בקליפה ובין מקולפים, לפי פירוט זה:
{{ח:תת|(1)}} תאריך כניסת אגוזי אדמה או יציאתם;
{{ח:תת|(2)}} שם הספק או המקבל;
{{ח:תת|(3)}} כמות אגוזי אדמה בעסקה.

{{ח:סעיף|9|החזקת אגוזי אדמה}}
{{ח:ת}} לא יחזיק אדם – למעט מגדל וקבלן מורשה – לא יוביל ולא ירשה להוביל אגוזי אדמה בכמות העולה על 50 ק״ג אלא בשקים סגורים; אולם רשאית המועצה להתיר, בהיתר בכתב, להחזיק במקום מסויים אגוזי אדמה שלא בשקים סגורים בכמות העולה על 50 ק״ג בתנאים שתקבע; בעל ההיתר חייב להחזיקו מוצג באופן בולט לעין במקום שעליו חל ההיתר.

{{ח:סעיף|10|הובלת אגוזי אדמה לפי תעודות משלוח}}
{{ח:ת}} לא יוביל אדם ולא ירשה להוביל אגוזי אדמה, בין בקליפה ובין מקולפים, בכמות העולה על 50 ק״ג, אלא אם המטען מלווה תעודת משלוח הכוללת פרטים אלה:
{{ח:תת|(1)}} שם השולח ומענו;
{{ח:תת|(2)}} שם המקבל ומענו;
{{ח:תת|(3)}} מספר השקים שבהם נארזו אגוזי אדמה שבמשלוח, ואם לא נארזו בשקים – משקלם;
{{ח:תת|(4)}} תאריך המשלוח;
{{ח:תת|(5)}} סימן זיהוי של כלי ההובלה;
{{ח:תת|(6)}} חתימת השולח.

{{ח:סעיף|11|טפסים רשמיים}}
{{ח:ת}} לעניין {{ח:פנימי|סעיף 10|סעיף 10}} ישתמשו מגדלים וקבלנים מורשים בטפסי תעודות משלוח של המועצה (להלן – טפסים רשמיים); מגדל וקבלן מורשה ימלאו לכל משלוח טופס רשמי בשלושה העתקים: העתק אחד ישמור אצלו במשך ששה חדשים; העתק שני יצרף למשלוח בשביל המקבל והעתק שלישי יעביר למועצה.

{{ח:סעיף|12|שמירת דינים אחרים}}
{{ח:ת}} כללים אלה אינם באים לפגוע בהוראות כל דין אחר.

{{ח:סעיף|13|ביטול}}
{{ח:ת}} כללי המועצה לייצור ולשיווק של אגוזי אדמה (פיקוח על הסחר באגוזי אדמה), תש״ך–1960 (להלן – הכללים הפוקעים) – בטלים.

{{ח:סעיף|14|הוראת מעבר}}
{{ח:ת}} אישור למחסן שניתן לפי סעיף 4 לכללים הפוקעים יפקע ביום א׳ באלול תשכ״ב (31 באוגוסט 1962).

{{ח:סעיף|15|השם}}
{{ח:ת}} לכללים אלה ייקרא ”כללי המועצה לייצור ולשיווק של אגוזי אדמה (פיקוח על הסחר באגוזי אדמה), תשכ״ב–1962“.

{{ח:חתימות|כ״ט באדר א׳ תשכ״ב (5 במרס 1962)}}
* '''יעקב ברגר'''
יושב ראש המועצה לייצור ולשיווק של אגוזי אדמה
* נתאשר.
'''משה דיין שר החקלאות'''
* '''פנחס ספיר'''
שר המסחר והתעשיה
{{ח:סוגר}}
{{ח:סוף}}
[[קטגוריה:בוט חוקים]]